Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 123/11/5505	Liptovský Mikuláš, 6.2.2012
EEČ : 2-39-59-2012

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 997,61 € 
b.	Peňažná suma určená na všeobecne prospešné účely: 120,00 € 
c.	Konkrétny adresát peňažnej sumy určenej na všeobecne prospešné účely: Majme srdce - občianske združenie, Ul. Furdeková 10, 851 03 XXXXX 
d.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Liptovský Mikuláš pod spisovou značkou ORP-3/OO-LM-2011.

Skutková veta: 
Dňa 01. 01. 2011 okolo 15.45 hod. zrazila XXXXX asi tri metre od bufetu lyžiarskeho vleku v areáli Dolinky v obci Žiar, okres Liptovský Mikuláš, ktorá v tom čase stála a odopínala si lyže a to takým spôsobom, že nezvládla jazdu na lyžiach a narazila do poškodenej v dôsledku čoho, XXXXX utrpela špirálovú zlomeninu pišťali pravej nohy, čo ju obmedzovalo v obvyklom spôsobe života po dobu najmenej 120 dní.  
Odôvodnenie: 
Poverený príslušník Obvodného oddelenia Policajného Zboru Liptovský Mikuláš  uznesením ORP-3/OO-LM-2011 zo dňa 18. 04. 2011 vzniesol XXXXX obvinenie za prečin ublíženia na zdraví  podľa § 157 odsek 1 Trestného zákona, ktorého sa dopustila spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinená a poškodená uzavreli dňa 31. 01. 2012 zmier, v rámci ktorého obvinená  vyhlásila, že spáchala skutok, za ktorý je  stíhaná.  
Poškodená v zastúpená zákonným zástupcom XXXXX vyhlásila, že obvinená jej spôsobila škodu vo výške 997,61 € (25 000,- Kč), ktorá je bola v plnej výške uhradená obvinenou dňa 21. 12. 2011.   
Do pokladne Okresnej  prokuratúry v Liptovskom Mikuláši zložila obvinená XXXXX peňažnú sumu vo výške 120,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 60,- € a peňažnú sumu vo výške 60,- € v prospech Majme srdce - občianske združenie, Ul. Furdeková 10, 851 03 XXXXX.
Táto suma je primeraná závažnosti spáchaného trestného činu.  
	Obvinená a poškodená v zastúpení zákonným zástupcom s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor